SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

Zentai Községi Közigazgatási Hivatal

Általános közigazgatási és társadalmi tevékenységi osztály

Szám: 401-5/2017-IV/01

Kelt. 2017. május 4-én

Z E N T A

A Zentai Községi Közigazgatási Hivatal általános közigazgatási és társadalmi tevékenységi osztálya az egyházakról és egyházi közösségekről szóló törvény (az SZK Hivatalos Közlönye, 36/2006. sz.) 41. szakaszának 2. bekezdése a Zentai Községi Közigazgatási Hivatalról szóló rendelet (Zenta Község Hivatalos Lapja, 26/2016. szám) 3. szakasza 1. bekezdésének 7. pontja és az egyházaknak és vallási közösségeknek a költségvetési eszközök felosztásáról szóló rendelet (Zenta Község Hivatalos Lapja, 14/2011. sz.) 3. szakaszának 1. bekezdése alapján kiírjuk az alábbi

**PÁLYÁZATOT**

**A 2017. ÉVBEN A** **KÖLTSÉGVETÉSI ESZKÖZÖKNEK A ZENTA KÖZSÉG TERÜLETÉN MÛKÖDÕ EGYHÁZAK ÉS VALLÁSI KÖZÖSSÉGEK RÉSZÉRE VALÓ ODAÍTÉLÉSÉRE**

I.

Kiírjuk a pályázatot a 2017. évre a költségvetési eszközöknek a Zenta község területén mûködõ egyházak és vallási közösségek részére való odaítélésére.

E pályázat alapján **1.440.000,00** dinár kerül felosztásra, amely pénzeszközöket Zenta község 2017. évi költségvetésérõl szóló rendelettel (Zenta Község Hivatalos Lapja, 29/2016. sz.) terveztünk a 197-es költségvetési pozíción (a következõ programaktivitás alatt: 1201-0003 – a mûvelõdési-történelmi örökség õrzése és bemutatása rendszerének elõmozdítása). Amelyekbõl **1.120.000,00** dinár építészeti, illetve ezen pályázat **III.** fejezete szerinti tevékenységre lett szánva, és **320.000,00** dinár ezen pályázat **IV.** fejezete szerinti egyéb rendeltetésre.

II.

A költségvetési eszközök felosztására vonatkozó jelen pályázaton való részvételre azok az egyházak és vallási közösségek jogosultak, amelyeket az egyházakról és vallási közösségekrõl szóló törvény (az SZK Hivatalos Közlönye, 36/2006. szám) hagyományosként határozott meg, és amelyek Zenta község területén mûködnek.

A költségvetési eszközöknek az egyházak és vallási közösségek részére való felosztásáról szóló rendelet (Zenta Község Hivatalos Lapja, 14/2011. szám) 2. szakaszának 2. bekezdése alapján a Zenta község területén mûködõ hagyományos egyházak:

1. a Szerb Pravoszláv Egyház – Szent Mihály arkangyal templom, Zenta,

2. a Római Katolikus Egyház – Kis Szent Teréz Plébánia, Zenta, Szent István Király Plébánia, Zenta, Jézus Szent Szíve Plébánia, Zenta, Páduai Szent Antal Plébánia, Zenta, Szent Ferenc Plébánia, Zenta, Szent József, a Munkás Plébánia, Felsőhegy, Szent Anna Plébánia, Bogaras, Szűz Mária, Rózsafüzér Királynője Plébánia, Kevi és Szűz Mária, Magyarok Nagyasszonya Plébánia, Tornyos.

3. a Református Keresztyén Egyház, Zenta.

A nyilvántartott, de az e fejezet 2. bekezdése szerint nem említett hagyományos egyházak és vallási közösségek nem lehetnek e pályázat résztvevõi. Részükre az eszközöket a benyújtott kérelmek alapján osztják fel, amelyekrõl a község polgármestere pályázat nélkül dönt.

III.

Az eszközöket az e döntés II. fejezetében foglalt meghatalmazottalanyok a törvénnyel és más jogszabályokkal összhangban végzettekre osztjuk fel, fõképpen pedig a következõkre:

– a templomi létesítményeken folytatott beruházási munkálatokra,

– a felújításra legalább 10 éve váró meglevõ templomi létesítmények felújítására, fõként pedig a mûemlékké nyilvánított templomi létesítményekre,

– a parókiaépületek és vallási létesítmények-emlékmûvek felújítására,

– az egyházi temetõk területének rendezésére és felújítására,

– a temetõk kápolnáinak építésére és felújítására,

– a tönkrement tornyok és haranglábak felújítására és újak építésére,

– az ikonok, kegytárgyak és szakrális kellékek felújítására,

– a templomi létesítmények új homlokzatának kialakítására és meszelésére,

– a beázó tetõk felújítására,

– a templomfalak nedvesedésének szanálására,

– a templomok körüli tönkrement kerítések felújítására,

IV.

Az eszközöket az e döntés II. fejezetében foglalt meghatalmazottalanyok a törvénnyel és más jogszabályokkal összhangban végzettekre osztjuk fel, valamint a következõkre:

– az egyházak és vallási közösségek vagyon-visszaszármaztatási eljárásában keletkezett szakmai szolgáltatások költségeire,

– a templom nevéhez fûzõdõ hagyományos évfordulók megünneplésének megszervezésére,

– egyházi rendezvények megszervezésére,

– templomi kórusok mûködésének ápolására és fejlesztésére,

– az egyházhoz fûzõdõ tudományos kutatásokra,

– a vallással és az egyházzal kapcsolatos szakmai, tudományos összejövetelek, panelviták szervezésére.

V.

Az eszközök odaítélésére a költségvetési eszközöknek az egyházak és vallási közösségek részére való felosztásáról szóló rendelettel megállapított mércék alapján az eszközök felosztásáról szóló tervvel összhangban kerül sor.

VI.

Az eszközöknek a jelen pályázaton való részvételre jogosult résztvevõi közötti felosztása alkalmával a több egyházi létesítménnyel vagy nagyobb hívõi lélekszámmal rendelkezõ egyháznak van elsõbbsége.

VII.

Az építkezési tevékenységre szolgáló pénzeszközök odaítélésében való részvétel összegének meghatározása alkalmával, minden egyes jelentkezés esetében a következõ kritériumokból kell kiindulni:

1. védelem alatt álló kultúrkincs-e az egyházi létesítmény,

2. milyen állapotban van a létesítmény – sürgõsek-e a beruházási tevékenységek, és a romos állapot veszélyezteti-e a hívõk biztonságát,

3. más adományforrásból gyûjtöttek-e össze eszközöket, és csupán az eszközök egy része szükséges a létesítmény felújításához feltétlenül szükséges pénzügyi konstrukció teljességéhez,

4. hogy a templom hosszabb idõszakban nem kapott eszközöket a községi költségvetésbõl, és az elmúlt 10 év alatt mekkora eszközösszeget kapott,

5. az illetékes szervek részérõl a beruházás szükségességének megindokolásából (a Mûemlékvédelmi Intézet vagy a Községi Közigazgatási Hivatal városrendezésben illetékes szervezeti egységének véleménye),

6. a beruházási intézkedések sürgõsségének jellegébõl valamennyi konkrét esetben, ami közvetlen betekintéssel – az illetékes községi szervek és egyéb szakintézmények munkatársainak és szakembereinek terepre való kiszállásával valósul meg.

VIII.

A jótékonysági és tudományos tevékenységre, valamint az egyházak és vallási közösségek vagyon-visszaszármaztatási eljárásában való pénztámogatásra szolgáló pénzeszközök odaítélésében való részvétel összegének meghatározása alkalmával, minden egyes jelentkezés esetében a következõ kritériumokból kell kiindulni:

1. az egyházi rendezvény jellegébõl és jelentõségébõl,

2. a szakmai és tudományos összejövetelek, jótékonysági-humanitárius tevékenység jellegébõl, és a szakmai és tudományos összejövetelek jelentõségébõl, illetve az e tevékenységhez fûzõdõ projektum jelentõségébõl.

3. a visszaszármaztatás tárgyát képezõ vagyon megállapított értékének mértékébõl.

IX.

A költségvetési eszközöknek az egyházak és vallási közösségek részére való felosztásáról szóló rendelet 2. szakaszának 2. bekezdése értelmében a Zenta község területén mûködõ hagyományos egyházak írásbeli jelentkezéseket adhatnak be e pályázatra a Községi Közigazgatási Hivatalnak a Városháza, Zenta, Fõ tér 1. sz. alatti épületében levõ hirdetõtábláján való közzétételtõl számított 15 napon belül. A pályázati jelentkezést egységes ûrlapon kell benyújtani, amely a pályázati dokumentáció alkotórészét képezi.

A pályázatot közzé kell tenni Zenta község hivatalos honlapján, a [www.zenta-senta.co.rs](http://www.zenta-senta.co.rs) címen, és a tájékoztatást a pályázat kiírásár a tömegtájékoztatási eszközökben a Zenta községben hivatalos használatban levõ nyelveken.

X.

Az eszközöknek a felhasználók számára való odaítélésérõl a jelentkezések pályázatra való benyújtási határidejének leteltétõl számított 8 napon belül a község polgármestere határozatban dönt.

Az e fejezet 1. bekezdésben foglalt határozat végleges, és ellene jogorvoslat nem vehetõ igénybe.

Az e fejezet 1. bekezdése alapján Zenta község és az eszközök használói szerzõdést kötnek.

XI.

A Zentai Községi Közigazgatási Hivatal gazdadási és pénzügyi osztálya az odaítélt eszközöket a felhasználóknak a Kincstári Igazgatóságnál nyitott számlájára utalja át, az eszközöknek a Zenta község költségvetésébe való beáramlása ütemével összhangban, a község polgármesterének átutalási meghagyása alapján.

XII.

A felhasználó köteles az eszközöket kizárólag arra a rendeltetésre felhasználni, amelyre azokat odaítélték, a fel nem használt eszközöket pedig vissza kell származtatnia a községi költségvetés javára.

Az eszközfelhasználó köteles a meghívóiban, brosúráiban és egyéb nyomtatott anyagában vagy más megfelelõ módon közzétenni, hogy a finanszírozásban Zenta község részt vett.

Az eszközfelhasználó köteles a naptári év végén 2017. december 31-éig a Zentai Községi Közigazgatási Hivatal költségvetési és pénzügyi teendõkben hatáskörrel bíró szervezeti egységnek jelentést tenni az eszközök rendeltetésszerû felhasználásáról, és mellékelni a megfelelõ dokumentációt.

Azon gyanú esetén, hogy az odaítélt eszközöket nem használták fel rendeltetésszerûen, a község polgármestere eljárást indít a törvényes és rendeltetésszerû eszközfelhasználás ellenõrzése céljából.

Ha megállapítást nyer, hogy az odaítélt eszközöket nem rendeltetésszerûen használták fel, ezen egyházi községek jelentkezését az eszközök odaítélésére meghirdetett pályázaton való részvételük alkalmával az elkövetkezõ egyéves idõszakban nem veszik figyelembe.

XIII.

A pályázati dokumentáció minden munkanapon 7.00 és 15.00 óra között, a Zentai Községi Képviselő-testület Zenta, Fő tér 1. sz.alatti épületében, a 31. sz. irodában vehető át.

A jelentkezéseket és az említett dokumentációt zárt borítékban személyesen vagy postai úton a következő címre kell eljuttatni: Zentai Községi Közigazgatási Hivatal, Általános közigazgatási és társadalmi tevékenységi osztály, 24400 Zenta, Fő tér 1. sz., ügyfélszolgálati iroda.

A borítékon kötelezően fel kell tüntetni: A KÖLTSÉGVETÉSI ESZKÖZÖKNEK AZ EGYHÁZAK ÉS VALLÁSI KÖZÖSSÉGEK RÉSZÉRE VALÓ ODAÍTÉLÉSÉRE VONATKOZÓ PÁLYÁZATRA – NEM FELBONTANDÓ!

A jelen pályázaton való részvételre nem jogosultak jelentkezéseit, a nem időben megküldött, hiányos dokumentációval ellátott, illetve nem megfelelő űrlapon vagy e pályázattal ellentétes rendeltetésre benyújtott, valamint az aláíratlan jelentkezéseket nem vesszük figyelembe.

A pályázati dokumentációt nem küldjük vissza.

Közelebbi információk a Zentai Községi Képviselő-testület (24400 Zenta, Fő tér 1.) 30. sz. irodájában, illetve a (024) 655-42- telefonon kapható.

Pásztor Mária okl. jogász,

az Általános közigazgatási és társadalmi

tevékenységi osztály vezetője